Raimond Valgre laulufestival

Raimond Valgre laulufestival oli muusikafestival, kus esitati eesti helilooja Raimond Valgre loomingut. 

Festivali raames traditsiooniliselt Tartus (kas Karlova Gümnaasiumis või Vanemuise suure teatrimaja laval) toimunud lauluvõistlusel selgitati välja parimad Valgre loomingu esitajad.Airi Ilisson. Valgre hullutab veerandit miljonit Õhtuleht.ee, 27.10.1998.

Esimesel festivalil, mis toimus 1988. aastal, võistlesid Valgre loomingu esitamisel vaid kooliõpilased. Pärast seda sai festival tasapisi järjest suuremad mõõtmed.https://www.emic.ee/?sisu=heliloojad&mid=32&id=117&lang=est&action=view&method=biograafia (vaadatud 19.01.2019) Festivali korraldasid Indrek Mustimets, Jaan Kelder ja Parvel Pruunsild.Malle Elvet. Raimond Valgre laulufestival '97 erakordselt populaarne. Õpetajate Leht, 07.11.1997.

1998. aastal toimunud lauluvõistlusel osales 60 solisti või kollektiivi, kes esitasid ühe Valgre laulu ning teise vabalt valitud helilooja laulu. Ürituse peakorraldaja oli Paavo Nõgene.Airi Ilisson. Valgre hullutab veerandit miljonit Õhtuleht.ee, 27.10.1998.

2000. aastal toimus XI festival. Võistulaulmine peeti Vanemuise teatrimajas. Osa võisid võtta kõik üldharidus-, kõrg- ja muusikakoolide, kultuurimajade ja asutuste juures tegutsevad ansamblid ja solistid, kelle seast valiti kinnises eelvoorus välja 45 lõppvõistlusele pääsejat. Osalejad pidid esitama ühe vabalt valitud Valgre laulu ja kohustuslikuna tema "Kevad südames" ning lisaks veel ühe laulu. Võitjad selgitati kahes kategoorias (muusikaline süvaõpe ja muusikaline üldteadmine).Ott Karulin. Raimond Valgre festivali võitja selgub laupäeval Õhtuleht.ee, 31.10.2000.

2004. aasta novembris Tartus toimuma pidanud XIII Raimond Valgre nimeline laulufestival jäi korraldusmeeskonna vahetuse tõttu ära.Tänavune Raimond Valgre laulufestival jääb ära Postimees.ee, 23.09.2004.

Vaata ka
 Kummardus Valgrele

Viited

Kategooria:Eesti muusikafestivalid